Държавен вестник, бр. 101, 2010 г., стр. 5

БРОЙ  101	
Д Ъ Р Ж А В Е Н  В Е С Т Н И К 	
СТР.  5  
(5) Дружество за електронни пари, лицензи­
рано в Република България, може да извършва 
дейност директно или чрез клон на територията 
на друга държава членка по реда на чл. 29. 
Дружество за електронни пари, лицензирано 
в друга държава членка, може да извършва 
дейност директно или чрез клон на територи­
ята на Република България по реда на чл. 30.
(6) Дружество за електронни пари, лицензи­
рано в Република България, може да разпрос­
транява и изкупува обратно електронни пари 
на територията на друга държава членка чрез 
представител по реда на чл. 29. Дружество за 
електронни пари, лицензирано в друга държава 
членка, може да разпространява и изкупува 
обратно електронни пари на територията на 
Република България чрез представител по 
реда на чл. 30.
(7) Дружество за електронни пари, лицен­
зирано в Република България, може да пре­
доставя платежни услуги на територията на 
друга държава членка чрез представител по 
реда на чл. 29. Дружество за електронни пари, 
лицензирано в друга държава членка, може да 
предоставя платежни услуги на територията 
на Република България чрез представител по 
реда на чл. 30.
Квалифицирано дялово участие
Чл. 77ж. (1) Физическо или юридическо лице, 
както и лица, действащи съгласувано, не могат 
без предварително одобрение от БНБ да придо­
биват пряко или косвено акции или право на 
глас по акции/дялове в дружество за електронни 
пари, лицензирано в Република България, ако в 
резултат на придобиването участието им става 
квалифицирано или ако това участие достига 
или надхвърля праговете от 20, 30 или 50 на сто 
от акциите/дяловете или от правото на глас по 
акциите/дяловете, както и когато дружеството 
за електронни пари става дъщерно дружество.
(2) Всяко физическо или юридическо лице, 
което възнамерява да прехвърли пряко или 
непряко квалифицираното си дялово участие в 
дружество за електронни пари, лицензирано в 
Република България, или да намали квалифи­
цираното си дялово участие така, че акциите/
дяловете му или правото на глас по акциите/
дяловете спаднат съответно под 20, 30 или 50 
на сто от капитала, уведомява БНБ за размера 
на дяловото си участие, което притежава преди 
прехвърлянето, и за размера на дяловото си учас­
тие, което ще притежава след прехвърлянето.
(3) В случаите по ал. 1 или 2 се прилагат 
съответно чл. 28, 28а, 28б, 31, 32 и 34 от Закона 
за кредитните институции.
(4) Ако одобрение по ал. 1 не бъде поис­
кано в срок или бъде отказано, БНБ може да 
лиши временно от право на глас акционер/
съдружник и/или да му нареди писмено да 
прехвърли притежаваните от него акции/дялове 
в срок до 30 дни.
(5) Когато акционери/съдружници са лишени 
временно от право на глас по реда на ал. 4, 
размерът на притежаваните от тях акции не се 
взема предвид при изчисляване на необходимия 
кворум за провеждане на общото събрание 
на акционерите/съдружниците и за вземане 
на решение от това събрание. В тези случаи, 
ако възниква опасност за надеждността или 
сигурността в управлението на дружеството 
за електронни пари, БНБ може да ограничи 
дейността на дружеството, като му забрани да 
извършва определени дейности или да забрани 
плащането на дивиденти или под друга форма 
разпределянето на капитал.“
§ 16. Член 78 се отменя.
§ 17. Създава се глава пета „а“:
„ Г л а в а  п е т а  „ а “ 
ОКОНЧАТЕЛНОСТ НА СЕТЪЛМЕНТА В 
ПЛАТЕЖНИ СИСТЕМИ И СИСТЕМИ ЗА 
СЕТЪЛМЕНТ НА ЦЕННИ КНИЖА
Общи положения
Чл. 78а. (1) Платежна система и система 
за сетълмент на ценни книжа по Директива 
98/26/ЕО на Европейския парламент и на 
Съвета от 19 май 1998 г. относно окончател­
ността на сетълмента в платежните системи 
и в системите за сетълмент на ценни книжа, 
изменена с Директива 2009/44/ЕО на Европей­
ския парламент и на Съвета от 6 май 2009 г., 
наричани по-нататък „система с окончателност 
на сетълмента“, е система, която отговаря ед­
новременно на следните условия:
1. представлява писмено споразумение 
между трима или повече участници, без да се 
включват системният оператор на тази система, 
както и агентът по сетълмента, централният 
съконтрагент, клиринговата къща или непрекият 
участник, ако има такива, с общи правила и 
стандартизирани процедури за клиринг, чрез 
централен съконтрагент или без такъв или за 
изпълнение на нареждания за преводи между 
участниците;
2. участниците са избрали законодателството 
на държава членка да урежда споразумението 
за системата;
3. правилата и процедурите на системата са 
съобразени с изискванията за окончателност 
на сетълмента по тази глава.
(2) Участниците в система с окончателност 
на сетълмента могат да изберат българското 
законодателство да урежда споразумението за 
системата само ако седалището и адресът на 
управление поне на един от тях се намира на 
територията на Република България. 
(3) Система с окончателност на сетълмента 
се обслужва от системен оператор. Систем­
ният оператор може да действа и като агент 
по сетълмента, централен съконтрагент или 
клирингова къща.